Diari Oficial de la Generalitat Valenciana


Sumari del DOGV 5711, del 26-02-2008 (2008/1897)

Informació pública del Projecte de Reparcel·lació de la Unitat d'Actuació Número 18.
------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1897


Data del document
:   04-02-2008

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * administració local
    * pla d'urbanisme

Informació pública del Projecte de Reparcel·lació de la Unitat d'Actuació Número 18. [2008/1897]  
Mitjançant el present edicte faig saber que el regidor delegat de Política Territorial i Sostenibilitat de l'Ajuntament de Sagunt, en virtut de les atribucions que li conferix la legislació vigent, ha dictat amb data 04.02.2008, la següent:   
Resolució del regidor delegat de Política Territorial i Sostenibilitat núm. 000041.  
Informació pública del Projecte de Reparcel·lació Forçosa de la Unitat d'Actuació 18.  
Vist que mitjançant Acord del Ple de la corporació municipal, celebrat el dia 27 d'octubre de 2005, es va procedir a l'aprovació i adjudicació del Programa d'Actuació Integrada de la Unitat d'Actuació núm. 18.  
Vist que l'agent urbanitzador de l'esmentada unitat, amb data 11 d'octubre de 2007, núm. RE, presenta projecte de reparcel·lació forçosa, del qual els serveis tècnics municipals emeten un informe desfavorable.  
Vist que amb data 12 de novembre de 2007, núm. RE 68418, es presenta projecte de reparcel·lació forçosa modificat, del qual l'oficina tècnica de planejament emet un informe favorable.  
L'esmentada documentació se sotmetrà al següent condicionant. Durant el període d'informació pública s'haurà d'aportar documentació corregida, gràfica i escrita, on s'incloga la previsió i descripció d'una servitud forçosa en una de les parcel·les edificables a l'efecte d'ubicar els centres de transformació que doten l'àmbit del subministrament elèctric. Es destaca que, en tot cas, les dimensions de les dites servituds necessitaran la conformitat expressa de l'empresa subministradora que serà titular d'aquesta i que haurà de figurar en l'expedient abans de l'acord d'aprovació definitiva del projecte de reparcel·lació. Així mateix, s'indicarà l'import de la indemnització a què tindrà dret el titular de la parcel·la gravada i que tindrà el tractament de càrrega d'urbanització per a la resta de propietaris de l'àmbit.  
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'article 169 i següents de la Llei 16/1995 Urbanística Valenciana, en relació als articles 394 i següents del Reglament d'Ordenació i Gestió Territorial i Urbanística.  
Atés que l'alcalde president té, entre altres atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1981, de 2 d'abril, de Bases de Règim Local.  
Atés que mitjançant Resolució de l'Alcaldia, de data 21 de juny de 2007, número de resolució 1142, es resol delegar en el regidor de Política Territorial i Sostenibilitat, l'obertura de períodes d'informació pública d'instruments de gestió urbanística.  
A la vista de l'anterior resolc:  
Primer  
Sotmetre al tràmit d'informació pública el Projecte de Reparcel·lació de la Unitat d'Actuació Número 18, de data d'entrada en este ajuntament 12 de novembre de 2007, número RE 68003, mitjançant edicte publicat en el Diari Oficial de la Comunitat Valenciana, i participar la possibilitat de formular al·legacions durant el termini d'un mes, comptat des de la publicació.  
Segon  
Remetre notificació amb el seu contingut als titulars registrals i cadastrals afectats per l'actuació.  
Sagunt, 4 de febrer de 2008.- El regidor delegat de Política Territorial i Sostenibilitat: Sergio Muniesa Franco.